DA Den Europæiske Unions Tidende L 95/3

KOMMISSIONENS BESLUTNING

af 27. marts 2006

om ændring af beslutning 2005/648/EF om beskyttelsesforanstaltninger over for Newcastle disease i Bulgarien

(meddelt under nummer K(2006) 893)

(EØS-relevant tekst)

(2006/263/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), ærlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 22, stk. 6, og

ud fra følgende betragtninger:

(1) Newcastle disease er en meget smitsom virussygdom hos fjerkræ og fugle, og der er en risiko for, at sygdomsagensen indslæbes i forbindelse med den internationale handel med levende fjerkræ og fjerkræprodukter.

(2) Kommissionens beslutning 2005/648/EF af 8. september 2005 om beskyttelsesforanstaltninger over for Newcastle disease i Bulgarien (3) blev vedtaget som en reaktion på udbrud af Newcastle disease i det administrative distrikt Vratsa. Ved nævnte beslutning suspenderedes import af levende fjerkræ, strudsefugle, opdrættet og vildtlevende fjervildt samt af rugeæg, fersk kød, tilberedt kød og kødprodukter fra disse arter.

(3) Bulgarien bekræftede den 23. januar 2006 et udbrud af Newcastle disease i det administrative distrikt Blagoevgrad i Bulgarien.

(4) Under hensyntagen til den epidemiologiske situation vedrørende Newcastle disease i Bulgarien, og da Bulgarien har gennemført visse sygdomsbekæmpelsesforanstaltninger og har fremsendt supplerende oplysninger om sygdomssituationen til Kommissionen, anses situationen i Bulgarien fortsat for tilfredsstillende, bortset fra distrikterne Vratsa og Blagoevgrad. Importsuspensionen bør derfor begrænses til kun at omfatte de pågældende distrikter, og anvendelsesperioden for beslutning 2005/648/EF bør forlænges.

(5) Bilaget til beslutning 2005/648/EF bør derfor ændres i overensstemmelse hermed.

(6) For at tillade import af kødprodukter, der har været underkastet en varmebehandling, der er tilstrækkelig til at inaktivere eventuelle vira i kødet, er det nødvendigt, at den krævede behandling af fjerkrækød anføres i de sundhedscertifikater, der udfærdiges i henhold til bilag III og IV til beslutning 2005/432/EF (4).

(7) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

I beslutning 2005/648/EF foretages følgende ændringer:

1) I artikel 5 ændres »23. august 2006« til »23. januar 2007«.

2) I artikel 3 indsættes som stk. 4 og 5: »4. Den særlige behandling, der er blevet anvendt i henhold til stk. 3, anføres under punkt 9.1, kolonne B, i det veterinærcertifikat, som udfærdiges i henhold til modellen i bilag III til beslutning 2005/432/EF, og følgende angives i det pågældende certifikat: »Kødprodukter behandlet i overensstemmelse med Kommissionens beslutning 2005/648/EF«. 5. Den særlige behandling, der er blevet anvendt i henhold til stk. 3, attesteres, ved at følgende angives i det veterinærcertifikat, som udfærdiges i henhold til modellen i bilag IV til beslutning 2005/432/EF: »Kødprodukter behandlet i overensstemmelse med Kommissionens beslutning 2005/648/EF«.«

3) Bilaget erstattes af bilaget til nærværende beslutning.

Artikel 2

Medlemsstaterne træffer straks de fornødne foranstaltninger for at efterkomme denne beslutning og offentliggøre foranstaltningerne. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 27. marts 2006. På Kommissionens vegne Markos KYPRIANOU Medlem af Kommissionen

(1) EFT L 268 af 24.9.1991, s. 56. Senest ændret ved tiltrædelsesakten af 2003.

(2) EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1).

(3) EUT L 238 af 15.9.2005, s. 16.

(4) EUT L 151 af 14.6.2005, s. 3.